

Projektni zadatak SE201 – 1. deo

Bojana Stajić, broj indeksa 4596

Zadatak: Definisanje opisa sistema, korisnika sistema i modela softverskog procesa koji će se primenjivati.

*Opis sistema*

U pitanju je sistem za online prodaju karata za bioskope, koncerte, pozorište. Sistem omogućava rezerevaciju karata za gorepomenute institucije kao i odabir sedišta, vremena, lokacije, metoda plaćanja i drugih posebnih usluga.

Svrha sistema je da se sam proces prodaje karata i rezervacija ubrza i da se izbegnu redovi i čekanja na samoj fizičkoj lokaciji. Ujedno je i cilj u tom smislu, olakšati rad ovim institucijama kroz ovakav sistem.

Sistemu se pristupa login-om ili registracijom a određene funkcije su dostupne/nedostupne u zavisnosti da li ste običan korisnik ili admin(admin ima dodatne mogućnosti izmene određenih stavki kao i dodavanja i brisanja istih).

Sistem radi zajedno sa odgovarajućom bazom podataka, koja pamti sve neophodne podatke i čuva ih za dalju upotrebu kako bi se, između ostalog, izbegli dupli podaci, odnosno rezervacije.

*Korisnici sistema*

Korisnici opisanog sistema su klijenti(posetioci bioskopa, koncerata i pozorišta) i admin korisnici.

*Model softverskog procesa*

Model softverskog procesa koji ću koristiti prilikom izrade ovog projekta je inkrementalni model sa sledećim procesima:

1. **Specifikacija softvera**

Vršimo procenu da li je zamišljeni sistem isplativ, i da li se može realizovati na način koji smo zamislili. Definišemo ograničenja rada i razvoja sistema, kao i korisničke potrebe. Nakon toga, analiziramo zahteve, zatim ih specificiramo a na kraju validiramo.

1. **Razvoj softvera**

Ovde definišemo opis strukture softvera koji treba da bude razvijem po sledećim etapama:

1. Projektovanje arhitekture(definišemo strukturu sistema)
2. Projektovanje interfejsa(definišemo interfejse između komponenti sistema)
3. Projektovanje komponenata(projektujemo svaku komponentu sistema)
4. Projektovanje baze podataka(projektujemo strukturu podataka, zatim je predstavimo u bazi podataka)
5. **Validacija softvera**

U ovoj fazi treba da pokažemo da li sistem zadovoljava svoju specifikaciju i zahteve kao i očekivanja korisnika. U tom maniru, vršimo testiranja: Razvojno testiranje(svaka komponenta posebno),Sistemsko testiranje(kada se komponente integrišu i sačine jedan jedinstven sistem) i na kraju, Test prihvatanja(pre prihvatanja za operativnu upotrebu).

1. **Evolucija softvera**

U poslednjoj fazi, koja je ujedno i najduža, sistem prepuštamo njegovoj evoluciji, odnosno menjanju tokom vremena u zavisnosti od zahteva korisnika, vremena, tehnologije itd. Svaki dobro projektovan sistem ima omogućen „korak“ ka nekoj vrsti evolucije tokom svog životnog veka.

*Funkcije softverskog sistema*

Opisani softverski sistem treba da omogući sledeće funkcionalnosti:

* Logovanje ili registracija na sistem radi mogućnosti korišćenja i pristupa sistemu
* Pregled dostupnih bioskopa, koncertnih hala i pozorišta
* Pregled programa u okviru navedenih institucija
* Odabir sedišta, vremena, mesta i načina plaćanja i na kraju realizacija rezervacije